CELEX: 32019D0022(01)
Language: da
Date: 2019-07-22 00:00:00
Title: Den Europæiske Centralbanks afgørelse (EU) 2019/1312 af 22. juli 2019 om ændring af afgørelse (EU) 2016/810 (ECB/2016/10) om den anden række af målrettede langfristede markedsoperationer (ECB/2019/22)

2.8.2019   
               
               
                  DA
               
               
                  Den Europæiske Unions Tidende
               
               
                  L 204/123
               
            
         DEN EUROPÆISKE CENTRALBANKS AFGØRELSE (EU) 2019/1312
         af 22. juli 2019
         om ændring af afgørelse (EU) 2016/810 (ECB/2016/10) om den anden række af målrettede langfristede markedsoperationer (ECB/2019/22)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 127, stk. 2, første led,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18.1, andet led, og artikel 34.1, andet led, og
         under henvisning til Den Europæiske Centralbanks retningslinje (EU) 2015/510] af 19. december 2014 om gennemførelse af Eurosystemets pengepolitiske ramme (ECB/2014/60) (1)
         
         ud fra følgende betragtninger:
         
                     (1)
                  
                  
                     I henhold til artikel 1, stk. 4, i retningslinje (EU) 2015/510 (ECB/2014/60) kan Styrelsesrådet til enhver tid ændre instrumenterne, betingelserne, kriterierne og procedurerne for gennemførelsen af Eurosystemets pengepolitiske operationer.
                  
               
                     (2)
                  
                  
                     For at opfylde sit mandat til at fastholde prisstabilitet og styrke den pengepolitiske transmissionsmekanisme ved yderligere at tilskynde bankernes udlån til den ikkefinansielle private sektor vedtog Styrelsesrådet den 28. april 2016 Den Europæiske Centralbanks afgørelse (EU) 2016/810 (ECB/2016/10) (2). Med denne afgørelse blev beslutningen om at gennemføre en anden række målrettede langfristede markedsoperationer (targeted longer-termed refinancing operations, TLTRO-II'er) over perioden fra juni 2016 til marts 2017 fastsat.
                  
               
                     (3)
                  
                  
                     Styrelsesrådet besluttede den 7. marts 2019 for at medvirke til at bevare de gunstige vilkår for banklån og støtte den lempelige pengepolitik i de medlemsstater, der har euroen som valuta, at gennemføre en ny række målrettede langfristede markedsoperationer (TLTRO-III'er). Bestemmelserne vedrørende TLTRO-III'er fastsættes i en særskilt afgørelse.
                  
               
                     (4)
                  
                  
                     For at lette beregningen af budgrænsen for TLTRO-III'er og under hensyn til eventuelle frivillige tilbagebetalinger af beløb lånt i henhold til TLTRO-II'erne er det nødvendigt at ændre underretningsperioden for en sådan tidlig tilbagebetaling.
                  
               
                     (5)
                  
                  
                     For at give kreditinstitutterne tilstrækkelig tid til at foretage de nødvendige operationelle forberedelser i forbindelse med den første nye TLTRO-III, bør denne afgørelse træde i kraft straks.
                  
               
                     (6)
                  
                  
                     Afgørelse (EU) 2016/810 (ECB/2016/10) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Artikel 6, stk. 3 og 4, i afgørelse (EU) 2016/810 (ECB/2016/10) affattes således:
            
               
                  »3.   En deltager skal for at kunne gøre brug af proceduren for førtidig tilbagebetaling underrette den relevante nationale centralbank senest to uger før den førtidige tilbagebetalingsdato om, at deltageren agter at foretage en tilbagebetaling i henhold til proceduren for førtidig tilbagebetaling på den pågældende tilbagebetalingsdato.
               
               
                  4.   Meddelelsen i stk. 3 får bindende virkning for den pågældende deltager to uger før datoen for den førtidige tilbagebetaling, som meddelelsen henviser til. Har deltageren i henhold til proceduren for den førtidige tilbagebetaling ikke afviklet det forfaldne beløb helt eller delvist på tilbagebetalingsdatoen, kan det resultere i, at deltageren bliver pålagt et gebyr. Beregning af det pågældende gebyr sker i overensstemmelse med bilag VII til retningslinje (EU) 2015/510 (ECB/2014/60), og gebyret skal svare til det gebyr, der pålægges ved manglende overholdelse af forpligtelserne til at stille tilstrækkelig sikkerhed og afvikle det beløb, som modparten er blevet tildelt for så vidt angår tilbageførselsforretninger med henblik på pengepolitiske formål. Pålæggelsen af et gebyr berører ikke den nationale centralbanks ret til i tilfælde af misligholdelse at gøre brug af de midler, der er fastsat i artikel 166 i retningslinje (EU) 2015/510 (ECB/2014/60).«
               
            
         
         
            Artikel 2
            Ikrafttrædelse
            Denne afgørelse træder i kraft den 3. august 2019.
         
         
            Udfærdiget i Frankfurt am Main, den 22. juli 2019.
            
               
                  For ECB's Styrelsesråd
               
               Mario DRAGHI
               
                  Formand for ECB
               
            
         
         
            (1)  Den Europæiske Centralbanks retningslinje (EU) 2015/510 af 19. december 2014 om gennemførelse af Eurosystemets pengepolitiske ramme (ECB/2014/60) (retningslinjen om dokumentationsgrundlaget) (EUT L 91 af 2.4.2015, s. 3).
         
            (2)  Den Europæiske Centralbanks afgørelse (EU) 2016/810 af 28. april 2016 om den anden række af målrettede langfristede markedsoperationer (ECB/2016/10) (EUT L 132 af 21.5.2016, s. 107).